CELEX: 32015R0543
Language: et
Date: 2015-04-01 00:00:00
Title: Komisjoni rakendusmäärus (EL) 2015/543, 1. aprill 2015 , millega kiidetakse heaks toimeaine COS-OGA vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

2.4.2015   
            
            
               ET
            
            
               Euroopa Liidu Teataja
            
            
               L 90/1
            
         KOMISJONI RAKENDUSMÄÄRUS (EL) 2015/543,
   1. aprill 2015,
   millega kiidetakse heaks toimeaine COS-OGA vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 22 lõiget 1 koostoimes kõnealuse määruse artikli 13 lõikega 2,
   ning arvestades järgmist:
   
               (1)
            
            
               Määruse (EÜ) nr 1107/2009 artikli 7 lõike 1 kohaselt sai Belgia 28. juunil 2012 ettevõtjalt FytoFend SA taotluse toimeaine COS-OGA heakskiitmiseks. Vastavalt kõnealuse määruse artikli 9 lõikele 3, teatas Belgia kui referentliikmesriik 5. detsembril 2012 komisjonile, et taotlus on vastuvõetav.
            
         
               (2)
            
            
               19. detsembril 2013 esitas referentliikmesriik komisjonile esialgse hindamisaruande ja Euroopa Toiduohutusametile (edaspidi „toiduohutusamet”) selle koopia, mis sisaldas hinnangut selle kohta, kas kõnealune toimeaine võib eeldatavalt vastata määruse (EÜ) nr 1107/2009 artikliga 4 ette nähtud heakskiitmiskriteeriumidele.
            
         
               (3)
            
            
               Toiduohutusamet tegutses vastavalt määruse (EÜ) nr 1107/2009 artikli 12 lõikele 1. Määruse (EÜ) nr 1107/2009 artikli 12 lõike 3 kohaselt nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriigi hinnang täiendavale teabele esitati toiduohutusametile ajakohastatud esialgse hindamisaruandena 2014. aasta septembris.
            
         
               (4)
            
            
               1. oktoobril 2014 edastas toiduohutusamet taotlejale, liikmesriikidele ja komisjonile oma järelduse selle kohta, kas toimeaine COS-OGA võib eeldatavalt vastata määruse (EÜ) nr 1107/2009 (2) artikliga 4 ette nähtud heakskiitmiskriteeriumidele. Toiduohutusamet tegi oma järelduse üldsusele kättesaadavaks.
            
         
               (5)
            
            
               Taotlejale anti võimalus esitada märkusi läbivaatusaruande kohta.
            
         
               (6)
            
            
               11. detsembril 2014 esitas komisjon alalisele taime-, looma-, toidu- ja söödakomiteele toimeainet COS-OGA käsitleva läbivaatusaruande määruse eelnõu, millega nähakse ette COS-OGA heakskiitmine.
            
         
               (7)
            
            
               Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega ning eelkõige läbivaatusaruandes läbi vaadatud ja üksikasjalikult kirjeldatud kasutustega seoses on kinnitust leidnud, et toimeaine vastab määruse (EÜ) nr 1107/2009 artikliga 4 ette nähtud heakskiitmiskriteeriumidele. Seega loetakse need heakskiitmise nõuded täidetuks. Seetõttu on asjakohane COS-OGA heaks kiita.
            
         
               (8)
            
            
               Lisaks on komisjon seisukohal, et COS-OGA on madala riskiastmega toimeaine vastavalt määruse (EÜ) nr 1107/2009 artiklile 22. COS-OGA ei ole probleemne aine ja vastab määruse (EÜ) nr 1107/2009 II lisa punktis 5 sätestatud tingimustele. COS-OGA koosneb looduslikult taimedes ja teatavates mikroorganismides esinevatest ühenditest, mida leidub kõikjal keskkonnas. Määruse (EÜ) nr 1107/2009 kohaselt heaks kiidetud kasutustest tulenev täiendav kokkupuude on inimeste, loomade ja keskkonna puhul eeldatavasti väheoluline, võrreldes tõenäoliste looduslike olukordade tulemusena eeldatavasti juba olemasolevale kokkupuutele.
            
         
               (9)
            
            
               Seepärast on asjakohane COS-OGA madala riskiastmega ainena heaks kiita. Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas määratletud toimeaine COS-OGA kiidetakse heaks vastavalt kõnealuses lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2014;12(10):3868.
   
      (3)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Tavanimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiitmise aegumine
               
               
                  Erisätted
               
            
                  COS-OGA
                  CASi nr: määramata
                  CIPACi nr: 979
               
               
                  α-1,4-D-galaktopüranosüüluroonhapete ja metüülesterdatud galaktopüranosüüluroonhapete lineaarne kopolümeer (9–20 jääki) koos β-1,4-seotud 2-amino-2-desoksü-D-glükopüranoosi ja 2-atseetamido-2-desoksü-D-glükopüranoosi lineaarse kopolümeeriga (5–10 jääki).
               
               
                  ≥ 915 g/kg
                  
                              —
                           
                           
                              OGA ja COS-i suhe 1–1,6;
                           
                        
                              —
                           
                           
                              COS-i polümerisatsiooniaste 5–10;
                           
                        
                              —
                           
                           
                              OGA polümerisatsiooniaste 9–20;
                           
                        
                              —
                           
                           
                              OGA metüülimisaste < 10 %;
                           
                        
                              —
                           
                           
                              COS-i atsetüülimisaste < 50 %.
                           
                        
               
                  22. aprill 2015
               
               
                  22. aprill 2030
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse COS-OGA kohta vormistatud läbivaatamisaruande järeldusi, eelkõige selle I ja II liidet.
               
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatusaruandes.
   
   
      II LISA
      Rakendusmääruse (EL) nr 540/2011 lisa D osasse lisatakse järgmine kanne:
      
         
                     Number
                  
                  
                     Tavanimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiitmise aegumine
                  
                  
                     Erisätted
                  
               
                     „2
                  
                  
                     COS-OGA
                     CASi nr: määramata
                     CIPACi nr: 979
                  
                  
                     α-1,4-D-galaktopüranosüüluroonhapete ja metüülesterdatud galaktopüranosüüluroonhapete lineaarne kopolümeer (9–20 jääki) koos β-1,4-seotud 2-amino-2-desoksü-D-glükopüranoosi ja 2-atseetamido-2-desoksü-D-glükopüranoosi lineaarse kopolümeeriga (5–10 jääki).
                  
                  
                     ≥ 915 g/kg
                     
                                 —
                              
                              
                                 OGA ja COS-i suhe 1–1,6;
                              
                           
                                 —
                              
                              
                                 COS-i polümerisatsiooniaste 5–10;
                              
                           
                                 —
                              
                              
                                 OGA polümerisatsiooniaste 9–20;
                              
                           
                                 —
                              
                              
                                 OGA metüülimisaste < 10 %;
                              
                           
                                 —
                              
                              
                                 COS-i atsetüülimisaste < 50 %.
                              
                           
                  
                     22. aprill 2015
                  
                  
                     22. aprill 2030
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse COS-OGA kohta vormistatud läbivaatamisaruande järeldusi, eelkõige selle I ja II liidet.”
                  
               
      
         (1)  Täiendavad andmed toimeaine identifitseerimiseks ja määratlemiseks on esitatud läbivaatusaruandes.